रामविलास पासवान बोले- 'दिल्ली का पानी साफ है तो केजरीवाल जी अपनी सभी बैठकों में नल का पानी पिलाएं और...'  
रामविलास पासवान ने अरविंद केजरीवाल पर बोला हमला
कहा- केजरीवाल जी सभी बैठकों में नल का पानी पिलाएं
'अपने सभी दफ्तरों से RO को हटवा लें दिल्ली के CM'
यदि दिल्ली का पानी शुद्ध है तो @ArvindKejriwal जी ये घोषणा करें कि उनके सभी कार्यालयों से RO हटा लिया जाएगा, सभी सरकारी बैठकों में नल का पानी पिलाया जाएगा और दिल्ली सरकार पानी के मानक को मेंडेटरी करने की अनुशंसा करे। 5/5 @IndianStandards@DelhiJalBoard

केंद्रीय मंत्री ने एक अन्य ट्वीट में लिखा, 'यह भी कहा जा रहा है कि एक सैंपल लोजपा के नेता के घर से लिया गया. तो क्या दिल्ली में रहने वाले लोजपा नेता को शुद्ध साफ पानी का अधिकार नहीं है. क्या साफ पानी सिर्फ आप नेताओं को मिलेगा. सारे अखबार और TV चैनल दिखला रहे हैं कि पूरी दिल्ली की जनता गंदे पानी से परेशान है. उन्होंने आगे लिखा कि केजरीवाल जी ने संयुक्त टीम में अपनी ओर से जल बोर्ड के उपाध्यक्ष सहित दो लोगों को नामित किया है, जिसमें उपाध्यक्ष राजनीतिक व्यक्ति हैं. मैंने साफ़ कहा है कि इसमें DJB के CEO या समकक्ष अधिकारी को नामित करें.

DJB और BIS द्वारा संयुक्त रूप से पानी के नमूने इकट्ठे करने के लिए BIS ने अपने 32 अधिकारियों की सूची जल बोर्ड के CEO को भेज दी है। श्री @ArvindKejriwal जी ने अभी तक DJB के 32 अधिकारियों के नाम क्यों नहीं दिए हैं? 4/5 pic.twitter.com/6Xfm5E6Vtw

उन्होंने लिखा, 'DJB और BIS द्वारा संयुक्त रूप से पानी के नमूने इकट्ठे करने के लिए BIS ने अपने 32 अधिकारियों की सूची जल बोर्ड के CEO को भेज दी है. केजरीवाल जी ने अभी तक दिल्ली जलबोर्ड के 32 अधिकारियों के नाम क्यों नहीं दिए हैं? 
उधर, दिल्ली में पीने के पानी की खराब क्वालिटी के विरोध में बीजेपी ने आज फिर विरोध प्रदर्शन किया. बीजेपी ने आज दिल्ली के मुख्यमंत्री अरविंद केजरीवाल के घर के बाहर प्रदर्शन किया. उन्होंने अरविंद केजरीवाल सरकार पर लोगों के स्वास्थ्य से खिलवाड़ करने का आरोप लगाया. ये नेता पानी के नमूने लिए हुए थे. हाल की जारी BIS रिपोर्ट के हिसाब से भारत के 21 बड़े शहरों में दिल्ली में पीने का पानी सबसे ख़राब था.